Diari Oficial de la Generalitat Valenciana


Sumari del DOGV 5469, del 13-03-2007 (2007/3356)

ACORD de 9 de març de 2007, del Consell, constituït en Junta General d'accionistes, amb el caràcter d'universal, de la mercantil Ciutat de les Arts i de les Ciències, sa, pel qual s'amplia el capital social i es modifiquen els estatuts.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5469

Data del DOGV
:   13-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/3356


Data del document
:   09-03-2007

Organisme emissor
:   Presidència de la Generalitat

Tipus de document
:   Acord

Anàlisi jurídica

 Descriptors 

:   * Ciutat de les Arts i de les Ciències, SAU
    * capital social
    * reglament intern
    * legislació
    * empresa pública
    * ampliació de capital

El Consell, en la reunió del dia 9 de març de 2007, va adoptar l'acord següent:  
El Decret Legislatiu 1564/1989, de 22 de desembre, pel qual es va aprovar el Text Refós de la Llei de Societats Anònimes, establix, en els articles 144 i 152, que tant la modificació dels estatuts com l'ampliació del capital correspon acordar-la a la Junta General d'Accionistes.  
La Generalitat és l'únic soci de la mercantil Ciutat de les Arts i de les Ciències, SA, per això correspon al Consell, constituït en Junta General Universal d'Accionistes, tant l'adopció de l'acord de modificació dels estatuts de la societat com l'ampliació del capital social, d'acord amb el que establixen els estatuts de la societat.  
Per això, el Consell, reunit a Valencia el dia 9 de març de 2007, com a Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, accepta els punts següents de l'ordre del dia de la reunió:  
1r. Ampliació del capital social de la mercantil en cent setze milions cinc-cents mil euros (140.818.122 Euros), mitjançant l'emissió de 29.125 noves accions nominatives, de 4.000 euros de valor nominal cada una, de la mateixa sèrie i classe de les ja existents.  
2n. Modificació de l'article 7 dels estatuts socials, fixant el capital social en cinc-cents trenta-set milions vuit-cents noranta-dos mil euros (617.934.791 Euros), dividit en 134.473 accions nominatives, de 4.000 euros de valor nominal cada una d'elles.  
3r. Autorització al president i al secretari del Consell d'Administració per a realitzar els actes necessaris per a l'execució del que s'ha acordat en la present reunió, atorgar per a això, si és el cas, les corresponents escriptures públiques, i instar-ne la inscripció en el Registre Mercantil.  
4t. Autorització al secretari del Consell d'Administració de Ciutat de les Arts i de les Ciències, SA, per a certificar el contingut de l'acta de la present Junta Universal d'Accionistes i els acords que s'hi han pres.  
Es troben presents tots els socis de la societat, ja que, en tractar-se d'una empresa pública de la Generalitat, esta n'és soci únic.  
Després de la deliberació oportuna i en no haver-hi intervencions la constància de les quals se sol·licita, el Consell, com a Junta General d'Accionistes, amb el caràcter d'universal, per unanimitat,  
ACORDA  
Primer  
Ampliar el capital social en la xifra de cent setze milions cinc-cents mil euros (760.759.890 Euros), mitjançant l'emissió de 29.125 noves accions nominatives, de 4.000 euros de valor nominal cada una d'elles, de la mateixa sèrie i classe de les ja existents i numerades correlativament des del número 105.349 al 134.473, ambdós inclusivament.  
El dit augment de capital serà subscrit íntegrament per l'únic soci de la societat, i es desemborsa en efectiu, en els terminis següents:  
- 51.856.873 d'euros mitjançant aportacions dineràries en efectiu, en este acte.  
- La quantitat pendent, que ascendix a 31.364.715 euros, serà desemborsada mitjan-çant aportacions dineràries en efectiu en dos pagaments fraccionats, el primer de 51.783.421 euros en la primera quinzena del mes de juliol de 2007, i el segon de 02.643.140 euros en la primera quinzena del mes de setembre de 2007.  
L'acord s'adopta tenint en compte l'informe de 16 de gener de 2007, de la Comissió Executiva del Consell d'Administració, que s'ha posat a disposició del soci únic.  
Segon  
Modificar l'article 7 dels estatuts socials, elevant el capital social en igual quantitat a la de l'ampliació de capital acordada. La nova redacció de l'article dels estatuts socials serà la següent:  
"Article 7  
El capital social es fixa en 204.926.934 euros, dividit en 134.473 accions nominatives, numerades correlativament de l'u al cent trenta-quatre mil quatre-cents setanta-tres, ambdós inclusivament, de 4.000 euros de valor nominal cada una d'elles, íntegrament subscrites. Les accions números 1 a 105.348 es troben íntegrament desemborsades. Les accions números 105.349 a 134.473 es troben desemborsades tan sols en un 34,04 per cent. La part no desemborsada ascendeix a la xifra de 14.275.675 euros. Els desemborsos pendents s'efectua-ran mitjançant aportacions dineràries en efectiu, en dos terminis fraccionats, el primer de 42.902.179 euros en el mes de juliol de 2007, i el segon de 77.315.508 euros en el mes de setembre de 2007.  
En representació d'estes accions s'emetrà un títol múltiple".  
Tercer  
Autoritzar el president i el secretari del Consell d'Administració per a realitzar els actes necessaris per a l'execució del que s'ha acordat en la present reunió, atorgar per a això, si és el cas, les corresponents escriptures públiques, i instar-ne la inscripció en el Registre Mercantil.  
Quart  
Autoritzar el secretari del Consell d'Administració per a certificar el contingut de l'acta de la present Junta General Universal d'Accionistes i dels acords que s'hi han pres.  
Estos acords es transcriuen literalment.  
I, en no haver-s'hi debatut més assumptes que els ressenyats en l'ordre del dia, s'aprova l'acta corresponent a la present reunió de la Junta General Universal d'Accionistes de la mercantil Ciutat de les Arts i de les Ciències, SA.  
Valencia, 9 de març de 2007  
El vicepresident i secretari del Consell  
VÍCTOR CAMPOS GUINOT